text: Xàtiva afronta un cap de setmana replet d'activitats comercials i culturals | L'Informador
  Publicat a 30 de setembre de 2016 el 7:00. Escrit per Juan Antonio Cloquell
  La Fira Outlet ompli l'Albereda, l'Oktober Fest arriba a la plaça del Mercat i la plaça de la Trinitat acull una prèvia de Firall entre les actuacions d'Arrelats
  S'ha presentat a l'Ajuntament de Xàtiva la XXI edició de la Fira Outlet i Comercial d'Adexa i la mostra prèvia de Firall que se celebrarà aquest cap de setmana en el marc dels actes del festival Arrelats Folk. A la roda de premsa de presentació ha assistit el primer tinent d'alcalde i regidor de Promoció Econòmica, Miquel Lorente, qui ha estat acompanyat per Vicent Perucho, president de l'Associació de Productors d'Alls Tendres de Xàtiva; per Mº José Díaz Patiño, presidenta de la secció Comerç d'Adexa i per Josep Tomás, de la comissió organitzadora de l'Arrelats Folk.